Il-President ta’ Malta Marie-Louise Coleiro Preca laqgħet l-istedina tar-Re Philippe tal-Belġju u irrapreżentat lil Malta fil-kommemorazzjoni tal-100 anniversarju mill-invażjoni tal-Belġju mill-Ġermanja u l-ksur tan-newtralità tal-Belġju. Il-kommemorazzjoni ikkonsistiet f’żewġ ċerimonji, waħda f’Nieuwpoort ħdejn il-Monument tar-Re Albert I fejn  tfakkar fost oħrajn il-bidu tal-ewwel gwerra dinjija. It-tieni ċerimonja saret ħdejn Menin Gate f’Ypres li nbniet fl-1927 fejn kienu l-bibien oriġinali tal-belt Ypres. Qabel iċ-ċerimonja, l-President ta’ Malta kellha laqgħa informali mal-Prim Ministru tal-Alġerija. Wara ż-żewġ ċerimonji, l-kapijiet tal-istat kienu mistiedna għal ikel mir-Re Philippe u l-Prinċipessa Mathilde. Marie-Louise Coleiro Preca kienet akkumpanjata minn żewġha Edgar Preca u mill-Ambaxxatur Malti għall-Belġju, Ray Azzopardi.